Wezaretê Ekonomî yê Almanan derheqê peymananê bazirganîya çekan ê ke welatanê teberî reyde ameyî kerdene de zanayîşî da. Wezarîye cewab da vernîyazê persî yê Partîya Çepe û pare kerd ke mabênê 10 mengan ê 2019î de bi vayê 7.24 mîlyar Euroyî peymanê çekan ameyî tesdîqkerdene.
Almanya bi vayê 1.77 mîlya Euroyî çekî rotî welatanê Yewîya Ewropa û NATO. Muşterîya tewr girînge ya Almanya zî Tirkîya ya. Êyê ke Almanya ra çekan herinenê nê yê: Cezayîr, Misir, Qatar, DYA, Îngilistan, Norweç, Awustralya û Koreya Başûre.
